MALYA
నిజంగా ఆస్తులన్నీ నివేదించారా?
న్యూఢిల్లీ: రానిబాకీల కేసును ఎదుర్కొంటున్న కింగ్‌ఫిషర్‌మాజీ ఛైర్మన్‌ విజ§్‌ుమాల్యాకు సుప్రీంకోర్టుకొన్ని ప్రశ్న లు సంధించింది. ఆయన కోర్టుకు నివేదించిన ఆస్తులన్నీ ఆత్మసాక్షిగా వాస్తవంగా నిర్ధారించినవేనా అని ప్రశ్నించింది. కర్ణాటక హైకోర్టు జారీచేసిన ఉత్తర్వులను ఉల్లంఘించి 40 మిలియన్‌ డాలర్లను ఆయన పిల్లలకు బదలాయించారా అనిప్రశ్నించింది. జస్టిస్‌ ఎకెగోయల్‌, యుయు లలిత్‌లు మాల్యాను ప్రశ్నిస్తూ బ్యాంకుల కూటమి ఆరోపిస్తున్న విధంగా 40 మిలియన్‌డాలర్లను ఆయన ముగ్గురుపిల్లలకు బదిలీచేశారా అలా చేసినట్లయితే అది కర్నాటక హైకోర్టు ఉత్తర్వులను ఉల్లంఘించినట్లు కాదా అని ప్రశ్నించారు. యుకెకేంద్రంగా ఉన్న డియో జియో పిఎల్‌సినుంచి మాల్యాకు 40 మిలియన్‌ డాలర్లు అందాయి. ఈ మొత్తాన్ని ఆయన కోర్టు కు చూపించలేదని బ్యాంకుల తరపున కోర్టుకు హాజరవుతున్న అటార్ని జనరల్‌ముకుల్‌ రోహ్‌తగి వెల్లడించారు. అటార్ని జనరల్‌ లేవ నెత్తిన అంశంపై సుప్రీంబెంచ్‌ మాల్యా కౌన్సెల్‌ ను ప్రశ్నించింది.
ఎజి సందేహాలను నివృత్తి చేయాలని ఆదేశించింది. నిజంగా అన్ని ఆస్తులను వెల్లడించారా లేదా అన్నది తెలపాలని కోరింది. ఆయన పిల్లలకు 40 మిలియన్‌ డాలర్లను బదిలీ చేసిన పక్షంలో ఆయన కర్ణాటక హైకోర్టు ఉత్తర్వులను ఉల్లంఘించినట్లు కాదా అని ప్రశ్నించింది. కర్ణాటక హైకోర్టు గతంలో మాల్యాకు చెందిన ఆస్తులు కానీ, నగదును కానీ ఎలాంటి స్థిరచరాస్తులనైనా బదిలీచేసేందుకు వీలులేదని ఉత్తర్వులు జారీచేసింది. దీనిపై తాజాగా సుప్రీంలో ప్రస్తావనకు రావడంతో మాల్యా తరపు న్యాయవాదులు స్పందించాల్సి ఉంది.